stanford-oval/wikipedia huggingface dataset:
ועידת TED
TED-Ed

TED-Ed היא היוזמה החינוכית של TED. היוזמה כוללת תוכן מקורי, מועדני נוער ואתר ליצירת שיעורים על בסיס סרטונים. תוכן מקורי של TED-Ed נבנה תוך שיתוף פעולה של מומחים בתחומים שונים. אלה יכולים לכלול מרצי TED, אנשי חינוך, מעצבים, אנימטורים, חוקרים אקדמיים, עיתונאים ועורכים.
TEDx

בשנת 2009, TED החלה לאפשר לכל אחד בכל מקום לארגן אירועי TED באופן עצמאי. אירועים אלה נקראו TEDx. מצד אחד, צעד זה הרחיב את הנגישות להרצאות מסוג TED, מהצד השני, השליטה של TED על איכות התכנים ועל המותג שלה ירדה באופן ניכר. במסגרת אירועי TEDx היו גם הרצאות "פסאודו-מדעיות מפוקפקות". הם יכולים להיות מאורגנים על ידי כל מי שמקבל רישיון חינם מ-TED, ומסכים לפעול על פי עקרונות מסוימים. אירועי TEDx נדרשים לפעול לא כוונת רווח, אך המארגנים רשאים להשתמש בדמי כניסה או בחסות מסחרית כדי לכסות עלויות. המרצים אינם מקבלים תשלום, ועליהם גם לוותר על זכויות היוצרים של ההרצאה שלהם (ש-TED רשאית לערוך ולהפיץ במסגרת רישיון Creative Commons), והרצאות נמשכות 18 דקות בדיוק.
TEDx > אירועי TEDx בישראל

בישראל הוקם ארגון בשם "TEDxTelAviv" שמפיק ועידות בתל אביב באופן קבוע. ו-TEDxJerusalem שהפיק בין השנים 2012 ל-2017 חמישה אירועים בירושלים. בין אירועי TEDx הראשונים שהתקיימו בישראל:
באפריל 2010 נערכה ב"מרכז נא לגעת" שביפו, "ועידת TED" של יום אחד, בשם "TEDx TelAviv", ביוזמת מרצים מהמרכז הבינתחומי הרצליה.
ב-12 באוקטובר 2015 נערך כנס "TEDxWhiteCity" בהאנגר 11 בנמל תל אביב. הכנס עסק בנושא היזמות וכלל למעלה מ-1500 משתתפים.
ב-25 בינואר 2016 נערך בתל אביב כנס "TEDxWhiteCity" במשכן לאמנויות הבמה שהתמקד ברוח החדשנות בישראל. נושא הכנס היה "יעד: לא ידוע" (Destination:Unknown). בין המרצים היו הג'ודוקא אורי ששון, ד"ר תום רן, חוקר בתחום הביולוגיה הסינתטית, ירון שוורץ, מנכ"ל ומייסד Tridom, המפתחת רובוטים לבניית בתים ובניינים באמצעות הדפסה תלת־ממדית וורד שביט העוסקת במוות בעידן הדיגיטלי ובחיים ברשת אחרי המוות.
ב-15 בפברואר 2016 התקיים אירוע של TEDxTelAviv באוניברסיטת תל אביב. בין המרצים היו: השחקן חיים טופול, שר החינוך לשעבר שי פירון, שהרצה על מערכת החינוך בישראל, וד"ר ציפי שטראוס, מנהלת מחלקת ילודים ופגים בבית חולים שיבא.
ב-14 באפריל 2016 התקיים בקמפוס אוניברסיטת בן-גוריון באילת כנס TEDx, לראשונה בתולדות העיר. הכנס עסק בפוטנציאל אנושי והתחדשות.
מהימנות

הרחבת אירועי TED לאירועי TEDx הובילה לשטף עצום של הרצאות. ביולי 2019 היו 4,000 הרצאות TED ועוד 140,000 הרצאות TEDx. שטף זה גרם לשונות גבוהה באיכות ההרצאות, במיוחד אלה שניתנו במסגרת TEDx. ההנחיות המדעיות של TEDx דורשות שמידע מדעי ורפואי המוצג בכנסים יהיה מבוסס על מאמרים שעברו שיפוט עמיתים. בפועל, ההקפדה על האיכות המדעית בכנסים של TEDx נמוכה מהקריטריונים המחמירים הקיימים בכנסי TED. תופעה זו הובילה לכך שחלק מההרצאות שעולות ב-TEDx מורדות לאחר מכן, כתוצאה מתלונות. לדוגמה, הרצאה אחת הורדה על-ידי TED מכיוון שנטען בה שלקיחת סמים מקשרת את המשתמשים לישויות תבוניות באופן טלפתי.
החל משנת 2016, TED החלה להעסיק את דייוויד ביאלו כאוצר מדעי. תפקידו לבחור את הנושאים המדעיים שיוצגו בכנסי TED ולפקח ולערוך תכנים מדעיים בשאר ערוצי TED. נכון לשנת 2021, TED מעסיקה גם בודקי עובדות ויועצים מדעיים. כאשר דוברת מוזמנת להציג הרצאה ב-TED, בודקים שעבודתה עברה תהליך של בדיקת עמיתים, ושהיא נחשבת לראויה על-ידי מדענים אחרים. TED מסתמכת גם על הקהל שיתריע על דאגות או שאלות בקשר להרצאות TEDx או הרצאות ישנות של TED.
מכיוון שסרטונים מקוריים במסגרת TED-Ed נוצרים תוך שיתוף פעולה נרחב, האיכות שלהם גבוהה מאד, והנתונים שבהם נבדקים היטב.
TED באקדמיה

הרצאות TED הן דוגמה לתקשורת מדעית פופולרית. חלק מהמוסדות מציעים כיום גישה פתוחה לקניין הרוחני שלהם, במטרה להגביר את הנגישות' והרצאות TED, הנגישות לציבור, משתלבות במהלך כזה. TED יכולה להשתלב באסטרטגיית למידה פעילה, שבה סטודנטים מתבקשים לבקר הרצאת TED קיימת או לעצב הרצאת TED משלהם לגבי נושא מסוים שמעניין או רלוונטי להם. לעיתים, חוקרים אקדמאים מציגים את עצמם ב-TED כדוברים אמינים של קהילה מדעית. תוך כדי כך, הם גם מקדמים את פעילות המחקר שלהם.
צפייה בהרצאות TED עשויה לעזור למרצים לשפר את טכניקות ההוראה שלהם. ההרצאות עשויות לעזור למרצים להציג ידע ולתקשר עם הלומדים שלהם מהר יותר. הרצאות TED עשויות גם לעזור לסטודנטים להפוך לביקורתיים יותר. הנגישות של TED, שכוללת תרגום לשפות רבות, כתוביות ואפשרות לשינוי קצב הדיבור תורמת גם היא למעמד של הרצאות TED כמקור נגיש לידע מדעי.
לקריאה נוספת

כריס אנדרסון, TED המדריך הרשמי לדיבור בפני קהל, הוצאת מודן, תרגום: ניצן לפידות, 2016.
הערות שוליים

↑  אקונומיסט, סוד ההצלחה האמיתי של TED ולמה כדאי לעסקים ללמוד אותו, באתר TheMarker‏, 5 בנובמבר 2012
1 2  שחר סמוחה, ‏מאות מיליוני צפיות ברשת: נשיא TED מגולל סיפור סינדרלה, באתר גלובס, 10 בספטמבר 2016
1 2  נועה כהן, ועידת TED בקרוב בתל אביב, באתר הארץ, 23 בפברואר 2010
↑  סרטוני TED בעברית
↑  https://www.huffpost.com/entry/nick-hanauer-ted-talk_n_1524435
1 2 3  About TED-Ed, www.ted.com (באנגלית)
1 2 3  "When TED Lost Control of Its Crowd". Harvard Business Review. 2013-04-01. ISSN 0017-8012. נבדק ב-2021-08-14.
↑  בדלתיים פתוחות, באתר גלובס, 16 ביולי 2014
↑  מירב ארד, אירוע TEDx ראשון בירושלים, באתר News1 מחלקה ראשונה, 23 באוקטובר 2012;
 TEDxJerusalem, ברשת החברתית פייסבוק
↑  מדברים על זה: כל הפרטים על אירוע TEDxWhiteCity, באתר "Time Out ישראל", 3 באוקטובר 2015
↑  עכבר העיר, כנס TEDx העיר הלבנה, באתר הארץ, 6 בספטמבר 2023
↑  18 דקות של תהילה: ועידת TEDx מגיעה לתל אביב, באתר "Time Out ישראל", 3 בפברואר 2016
↑  עכבר אילת, אפריל באילת: הופעות, קריוקי ופסטיבלים לכל המשפחה, באתר הארץ, 1 במרץ 2016
1 2 3  SpeakerHub, TED: The banned talks and what we can learn from them, Medium, ‏2019-08-15 (באנגלית)
↑  David Biello, LinkedIn
↑  TED Science Standards, www.ted.com (באנגלית)
↑  Cassidy R. Sugimoto, Mike Thelwall, Vincent Larivière, Andrew Tsou, Philippe Mongeon, Benoit Macaluso, Scientists Popularizing Science: Characteristics and Impact of TED Talk Presenters, PLoS ONE 8, 2013-04-30, עמ' e62403 doi: 10.1371/journal.pone.0062403
↑  Nicolle E, Britton E, Janakiram P, Robichaud PM, Using TED Talks to teach social determinants of health, NCBI, ‏2014 Sep
1 2  Frank Romanelli, Jeff Cain, Patrick J. McNamara, Should TED Talks Be Teaching Us Something?, American Journal of Pharmaceutical Education 78, 2014-08-15, עמ' 113 doi: 10.5688/ajpe786113
↑  Antonio Compagnone, The Reconceptualization of Academic Discourse as a Professional Practice in the Digital Age: A Critical Genre Analysis of TED Talks, HERMES - Journal of Language and Communication in Business 27, 2015-12-22, עמ' 49 doi: 10.7146/hjlcb.v27i54.22947
↑  Shouket Ahmad Tilwani, Balachandran Vadivel, Yrene Cecilia Uribe-Hernández, Ismail Suardi Wekke, Mir Mohammad Farooq Haidari, The Impact of Using TED Talks as a Learning Instrument on Enhancing Indonesian EFL Learners’ Listening Skill, Education Research International 2022, 2022-03-27, עמ' 1–9 doi: 10.1155/2022/8036363
↑   ורדה רזיאל-ז'קונט, מייסד TED מלמד איך לעמוד בפני קהל ולדבר, באתר הארץ, 21 בספטמבר 2016
| --- | --- |
בקרת זהויות :  GND: 1094728047  VIAF: 12145971350332331575   WorldCat (עם VIAF): 12145971350332331575
העץ בשירות האדם

עץ הדר ועץ תמר
האדם מפיק תועלת רבה ממינים רבים של עצים. נעשה שימוש בעץ עצמו, בפרי העץ, ובתוצרים אחרים (גומי, שרף, שמן, צוף ועוד) המופקים מהעץ בעודו צומח. בנוסף משמש העץ לאחר כריתתו כחומר גלם.
שימושים בעץ עצמו > מניעת זיהום אוויר

העץ סופג כ-20 קילו גרם אבק בשנה ומסנן ומטהר כ-100,000 מטר מעוקב אוויר בשנה. העץ מסוגל לייצר חמצן ואף מסייע להורדת הטמפרטורה בימות הקיץ החמים ב-4 מעלות.
שימושים בעץ עצמו > מחסה ליער

עצים גדולים ויציבים מספקים מחסה ליער, כאשר תחתם נוטה להתפתח תת-יער, הכולל מינים מגוונים שיכולים להתפתח טוב יותר תחת מחסה של עץ. כך למשל האקליפטוס מספק מחסה רב ערך ליערות, אם כי אלו עלולים להפוך עבותים מדי אם לא יתוחזקו כיאות. תחת צלו של האקליפטוס יכולים לגדול סוגי עצים כדוגמת האלון ושרכים אוהבי צל. הצרוף של הגנה משמש ומרוח מאפשרת גדול סוגי יבולים במקומות שללא האקליפטוס היו נותרים חשופים. בדומה לאקליפטוס, גם האורן נוטה לפתח תחתיו תת-יער מפותח, הכולל מיני צמחים קטנים ונדירים שחלקם בסכנת הכחדה (בניגוד לתפיסה העממית הרווחת, שהחומציות שבמחטי האורן לא מאפשרת צמיחה בסביבתו).
שימושים בעץ עצמו > שוברי רוח

מטרת שוברי הרוח היא להחליש את עוצמת הרוח או את מהירותה, על מנת להקל על סבלם של בני אדם, צמחים ובעלי חיים. בנוסף הם מספקים צל, מפחיתים את סחף הקרקע ומגבילים את כמות האבק. קיימת הערכה כי בית המוגן כיאות על ידי שוברי רוח יכול לחסוך עד 30% מעלות החימום והקירור, בשל הפחתת ההשפעה של רוחות קרות וחמות. שובר רוח מקטין את הנזק הנגרם ליבולים מהרוח ומגדיל בכך את התוצרת. ההגנה הניתנת לבעלי חיים מהרוח משפרת את מצבם. פרות נותנות יותר חלב וכבשים שעברו גֵּז סובלות פחות. שוברי רוח עוזרים גם להגנה בפני השפעות הקרה בכך שהם מקטינים את עוצמת הרוח המקפיאה.
על מנת לשמש כ"שובר רוח" על העץ להיות עמיד לרוח, ולכך מתאים עץ שלו מערכת שורשים חזקה ומסועפת. דוגמה לכך הוא האקליפטוס הכדורי, שלו מערכת שורשים חזקה, גזע גמיש ועלווה שאינה עוצרת את הרוח אלא מכוונת אותה כלפי מעלה. מינים נמוכים מדי או שהעלווה שלהם אינה צפופה אינם מתאימים למטרה זו.
בישראל משמש ברוש כשובר רוח במטעים.
נוהגים לנטוע את העצים בשתי שורות בצורה סורגת ובכך לסתום פרצות בשובר הרוח. על מנת לשמור על יעילות שוברי הרוח מומלץ להשקות ולאסוף את העלים הנושרים מהרוח על מנת להקטין את סכנת האש.
שימושים בעץ עצמו > נוי ובילוי

עצים משמשים לנוי בגנים פרטיים, בגנים ציבוריים, לאורך הדרכים ועוד. עצי נוי נפוצים הם דקל, אקליפטוס, זית.
חורשות ויערות משמשים כאתרי בילוי מגוונים, לנופש, טיולים, פיקניק, ספורט.
בונסאי הוא עץ ננסי, שממדיו גומדו באמצעות גיזום קפדני בשורשיו וענפיו. פיתוח הבונסאי הוא אמנות יפנית עתיקה שמטרתה ליצור צורות אסתטיות נעימות. מקור ההשראה לבונסאי הוא נופי הטבע ביפן.
שימושים בתוצרי העץ > פרי למאכל

הפרי של מיני עצים רבים משמש למאכל. עצים שפירותיהם משמשים למאכל הם עצי הדר, עצים המניבים אגוזים (כגון: לוז, מלך, מקדמיה, פקאן), שקד, תאנה, רימון, זית, דקל, אפרסק, אגס, תפוח, שסק, משמש, שזיף ורבים אחרים.
הפירות נאכלים טריים וכן מהווים חומרי גלם במתכונים רבים. הם מבושלים (לפתן), נאפים (תפוח עץ אפוי, עוגת פירות, צלי בליווי פירות), נטחנים למחית (תפוח עץ). ניתן לייבשם, לרקוח מהם ריבה או להכין שימורים לצורך שימור לתקופה ארוכה. על ידי קליית פירות כגון אגוזים, שקדים, פיסטוק מייצרים פיצוחים.
שימושים בתוצרי העץ > תבלינים

תבלינים רבים מקורם בעצים. דוגמאות:
אגוז מוסקט, המיוצר מזרעים טחונים של עץ אגוז המוסקט.
קינמון, המופק מקליפתו הפנימית של עץ הקינמון.
שימושים בתוצרי העץ > שמן מאכל

שמן זית מופק מציפת פרי עץ הזית. הוא משמש למאכל ולמוצרי קוסמטיקה. בעבר שימש גם לתאורה ובשימוש פולחני - למשיחת מלכי התנ"ך וכוהנים.
שמן אבוקדו מופק מציפת פרי האבוקדו.
מדקל מיוחד הקרוי דקל השמן (שמנון) מפיקים שמן דקלים. השמן מופק מציפת הפרי ומהגלעין. שמן הדקלים משמש למאכל, ולהכנת מרגרינה וסבון.
שימושים בתוצרי העץ > מוצרי לשד העץ

מלשד עץ האדר מייצרים סירופ מייפל. מלשד עץ השדר מייצרים משקה טרי או מותסס.
שימושים בתוצרי העץ > פרחי העץ כמקור צוף לדבש

פרחי עצים, כגון עצי הדר, אקליפטוס ועוד, משמשים את הדבורים כמקור לצוף שאותו הן הופכות לדבש. מלבד השימוש בדבש כמזון יש הטוענים כי דבש מאקליפטוס מרגיע ומקל על גירויים בריריות האף. טעם הדבש מושפע מהעץ שהצוף שלו שימש להכנת הדבש. לדבש האקליפטוס, למשל, טעם וריח מנטה עז במקצת.
שימושים בתוצרי העץ > מקור לתרופות

שמן אתרי שמופק מעצים משמש בתרופות עממיות ומודרניות.
שמן האקליפטוס בשימוש למטרות רפואיות מופק מהרתחה של עלי אקליפטוס במים, עיבוי הקיטור ואיסופו. מהמין  Eucalyptus amygdalina ניתן להפיק 15 ק"ג שמן אתרי מטון עלים. בעוד שמאקליפטוס כדורי ניתן להפיק רק 7.5 ק"ג שמן מאותה כמות עלים. שמן האקליפטוס הכדורי מכיל כ-60% איקליפטול (eucalyptol), בעוד ששמן הamygdalina אינו מכיל איקליפטול אלא פלאנדרן (phellandrene). ברפואה נעשה שימוש בשני החומרים. ספר התרופות דורש שבשמן האקליפטוס יהיה לפחות 70% איקיליפטול.
בהומופאתיה נעשה שימוש נרחב בשמן האקליפטוס. ההומופאתים טוענים כי שמן האקליפטוס יכול לשמש כממריץ, מעורר חשק, מונע עוויתות ומחטא. הם משתמשים בו בטיפול בקדחת, דיפטרייה, אסתמה וכיבים (פצעים פתוחים ברקמות שונות בגוף). כמו כן משתמשים בו במקרים של שעולים חריפים, מחלות ריאה וגרון כואב. תה אקליפטוס טוב לעיכול. שמן אקליפטוס באמבטיות משמש כמרגיע לעצבים. תרופה פופולרית לזמרים ודוברים הסובלים מצרידות הייתה "Mission Eucalyptus" שבו נעשה שימוש במקביל לליסטרין שגם בו יש שמן אקליפטוס.
שמן אקליפטוס בשימושים רפואיים מצוי בצורות רבות. הוא מופיע ככמוסה, תמצית נוזלית, תמצית באבקה, רכיב בתרופה, במשאף, טבליות מציצה וכדורים. לכולם יש ריח המנתה האופייני. כמויות גדולות מדי של שמן אקליפטוס גורמות לתופעות החל בכאבי ראש ועייפות וכלה במוות משיתוק.
תמיסות המופקות מעלי אקליפטוס היו בשימוש הילידים של אוסטרליה בטיפול בפצעים וחבורות. נהגו לרסס שמן אקליפטוס פעם או פעמיים ביום בחדר החולה כדי לטהר אוויר שאינו בריא.
מדברי חז"ל אנו למדים כי הרבו להשתמש בתמר כתרופה למחלות שונות. התמר נחשב כפרי משביע, משלשל, מחזק את הגוף ואינו מפנקו. על פי הרמב"ם לבבות דקל הם סגולה להגברת פוריות הגבר.
ברפואה העממית מקובל שפרי התמר יעיל כנגד הפרעה בזקפה ואנמיה, ואבקה שנוצרה מכתישת זרעים קלויים של התמר יעילה לריפוי פצעים ולהפסקת דימום מהאף.
שימושים בתוצרי העץ > דונג

דקלי הדונג השייכים לסוג Ceroxylon, עצים שגובהם מגיע עד 60 מ' ושגזעם מכוסה שכבת דונג בעובי של 5–6 מ"מ. כל עץ יכול לספק 8–12 ק"ג דונג בכל עונה. הדונג משמש ליצור נרות.
שימושים בתוצרי העץ > רפיה

רפיה מופקת מדקלים מהסוגים Calamus ו-Daemonorops ומשמשת לקליעת סלים והכנת רהיטים.
שימושים בתוצרי העץ > שימושים טקסיים ודתיים

ביהדות, שניים מארבעת המינים, הלולב והאתרוג, מקורם בעצים. עץ הדקל מספק, בנוסף ללולב, גם סכך לסוכה.
בנצרות מקובל לקשט את הכנסיות בכפות תמרים ביום ראשון של הדקלים החל שבוע לפני יום ראשון של הפסחא, כזכר לאמונה שכך נתקבל ישו על ידי תושבי ירושלים שישה ימים לפני שנצלב.
ראו גם

העץ הנדיב
איזון אקולוגי
הערות שוליים

↑  תראו מה שעץ אחד יכול לעשות - תועלות של העץ שלא דמיינתם | משרד החקלאות ופיתוח הכפר, באתר www.moag.gov.il
↑  כליל אדר, מעלות טובות לנטיעת אורנים ביער ובגינון, באתר greenwin.kkl.org.il
מכלי פרי בפרדס פומלה, ברקע עצים שוברי רוח
שולחנות פיקניק ביער
עץ לצורכי נוי בשדרות יצחק בעיר חיפה. קרני השמש בוקעות מבעד לענפי הצמרת
טארט שזיפים
הפקת שמן זית
איסוף לשד האדר
חסינות פרלמנטרית

אונורה מירבו נואם בפרלמנט הצרפתי
חסינות פרלמנטרית היא חסינות הניתנת לחברי גופים מחוקקים, כדי להגן עליהם מרדיפות או הפרעות שרירותיות, מצד הרשות המבצעת, במהלך עבודתם הפרלמנטרית. הצורך בחסינות זו נוצר, כשהרשות המבצעת במדינות שונות ניסתה להשתיק/להפריע לפעילותם של חברי בתי מחוקקים.
במדינות שונות ברחבי העולם נהוגים חוקים, שעל פיהם יש זכויות יתר לחברי בתי המחוקקים בתקופת כהונתם כמחוקקים. זכויות היתר ניתנות, כדי שהשלטון לא יפריע לחברי בתי המחוקקים במלאכתם, הן לא ניתנות כדי למנוע העמדה לדין של חברי בתי מחוקקים שעברו עבירות. מידת ההגנה על חברי בתי מחוקקים משתנה ממדינה למדינה ובית המחוקקים יכול ולעיתים מבטל את ההגנה על חבר בית מחוקקים מסוים.
חסינות המחוקקים היא תולדה של שימוש שליטים בכלי החוק, כדי להציק, לרדוף ואף להמית מחוקקים, שלא מצאו חן בעיניהם. החסינות נועדה להגן על מחוקקים נרדפים, במיוחד מחוקקים מהאופוזיציה. במדינות דמוקרטיות, בהן השלטון יציב ונעלמו התופעות של רדיפת חברי בתי מחוקקים על ידי השלטון, קיימת מגמה של צמצום החסינות ואף ביטולה. בבריטניה, באוסטרליה, בקנדה, בהולנד ועוד מדינות אין חסינות פרלמנטרית בהליכים פליליים. לדוגמה, רישי סונאק, ראש ממשלת בריטניה, הופיע בסרטון ובו נראה נוסע במושב האחורי של מכונית ללא חגורת בטיחות ועל כן המשטרה הבריטית קנסה אותו.
תולדות החסינות הפרלמנטרית

בצרפת, חסינותם של חברי הפרלמנט היא מסורת שתחילתה במהפכה הצרפתית, אך מקורה במנהג שנולד בבריטניה במאה הארבע עשרה.
בשנת 1789, המהפכנים הצרפתים בהנהגת מיראבו, נוכח עוינותו של המלך לואי ה-16, ייסדו את עקרון חסינות הצירים הנבחרים.
סוגי החסינות

חסינות פרלמנטרית מתייחסת לכל ההוראות המעניקות לחברי בתי מחוקקים משטר משפטי הגורע מהחוק הרגיל ביחסיהם עם הרשות השופטת כדי לשמור על עצמאותם.
הדאגה ליישב בין ההגנה הנדרשת על מימוש המנדט הפרלמנטרי לבין עקרון שוויון האזרחים בפני החוק הובילה להבחנה בין שתי קטגוריות של חסינות: אי-אחריות וחסינות כללית.
סוגי החסינות > אי אחריות

אי אחריות היא חסינות מוחלטת, הגנה על חברי בתי מחוקקים מפני העמדה לדין בגין מעשים הקשורים למימוש המנדט שלהם.
אי אחריות מכסה את כל הפעולות של הפונקציה הפרלמנטרית: התערבויות והצבעות, הצעות חקיקה, תיקונים, דוחות או דעות, שאלות, פעולות שבוצעו במסגרת משימה שהוטלה עליהם על ידי הגופים הפרלמנטריים.
הסרת החסינות

יש מקרים של חברי בית מחוקקים החשודים בעבירות, שאין להן כל קשר עם פעילותם הפרלמנטרית. יש גם מקרים של חברי בתי מחוקקים החשודים בעבירות, שביצעו לפני בחירתם לבית המחוקקים - במקרים כאלה ניצב סימן שאלה על הצדקת חסינותם הפרלמנטרית ואם מוצדק מוסרית לאפשר להם לחמוק ממתן הדין. במדינות בהן נהוגה חסינות פרלמנטרית, נקבעו גם מנגנונים להסרתה במקרים מסוימים. המנגנונים שונים ממדינה למדינה, לרוב מדובר בהחלטה של בית המחוקקים בו חבר אותו אדם, אך יש מדינות בהן הגוף המחליט הוא אחר וזאת מתוך הנחה שחברי בית המחוקקים עלולים לא להחליט בצורה אובייקטיבית.
ראו גם

חוק חסינות חברי הכנסת, זכויותיהם וחובותיהם
הערות שוליים

↑  התייחסות לבקשתו של ראש הממשלה לקבל חסינות
↑  חסינות בהשוואה בינלאומית
↑   ראש ממשלת בריטניה נקנס על ידי המשטרה כי לא חגר חגורת בטיחות, באתר הארץ, 21 בינואר 2023
| --- | --- |
בקרת זהויות :  NLI: 987007560399005171  BNE: XX530951  BnF: cb120428797 (data)  LCCN: sh85075817  NKC: ph195739
יהדות קישינב

יהדות קישינב או יהדות קישינאו, היא קהילה יהודית מאורגנת, שהתקיימה במשך שנים רבות בעיר קישינב, ותרמה רבות לכלכלתה ולתרבותה של העיר ושל חבל בסרביה. הקהילה נחרבה לחלוטין בתקופת שואת יהודי רומניה, בניה ברחו, הוגלו ונרצחו. אחרי מלחמת העולם השנייה שבו אל העיר ניצולים מעטים ויהודים נוספים וכעת זו הקהילה של עיר הבירה של רפובליקת מולדובה.
בית הכנסת של הזגגים בקישינב, אחד מ-77 בתי הכנסת שהיו בעיר לפני 1940
על קיומו של יישוב יהודי מאורגן בקישינב מעיד התקנון של חברת קדישא המקומית משנת תקל"ג (1773). לאחר סיפוח בסרביה לאימפריה הרוסית ב-1812, השתררה יציבות, שהביאה לשגשוג והתרחבות קישינב וגם של הקהילה היהודית בה. בשנת 1887 נפתח בית העלמין שפועל עד היום.
האנדרטה לזכר קורבנות גטו קישינב
אנטישמיות גוברת באימפריה הרוסית ותנאים כלכליים טובים יותר, גרמו ליהודים רבים להתיישב בקישינב. ב-1900 היו 43% מתושבי קישינב יהודים, מהאחוזים הגבוהים באירופה בזמן ההוא. ב-1903 וב-1905 התרחשו בעיר פרעות קישינב נגד היהודים. בשנת 1913 נבנה בית הכנסת הכוראלי של קישינב, שהיה לבית הכנסת הגדול מבין 77 בתי הכנסת של העיר. הוא פועל עתה כתיאטרון עירוני.
במלחמת העולם השנייה, בעת כיבוש קישינב והפרעות ביהודיה (1941), נרצחו רבים מיהודי הקהילה ואחרים ברחו מהעיר. יתר יהודי העיר כונסו בגטו קישינב ובהמשך גורשו לטרנסניסטריה - מרביתם נרצחו בדרך.
הרב זלמן אבלסקי שליח חב"ד כיהן כרב הראשי של מולדובה עד לפטירתו בשנת תשע"ד, ובהנהגתו הוקמו בקישינב בית כנסת, מקווה טהרה, מוסדות חינוך ומרכז גמילות חסדים לרווחת הקהילה.
בעיר שני בתי ספר יהודים של רשת אורט עולמי, אחד נקרא על שם הרמב"ם והשני על שם הרצל.
| 0 | 1 | 2 | 3 |
| --- | --- | --- | --- |
| השנים | מספר היהודים בקישינב | אחוז מתוך האוכלוסייה |  |
| 1773 | 500 (בקירוב) |  |  |
| 1847 | 10,509 | 12,2 |  |
| 1867 | 18,327 | 21,8 |  |
| 1897 | 50,237 | 46,0 |  |
| 1910 | 52,000 בקירוב |  |  |
| 1930 | 42,000 בקירוב |  |  |
| 1940 | 70,000 בקירוב |  |  |
| 1941 ספטמבר | 10,400 |  |  |
| 1942 | 99 (מומרים) |  |  |
| 1947 | 5,500 בקירוב |  |  |
| 1959 | 42,934 |  |  |
| 1989 | 35,700 |  |  |
| 2003 | 15,000 |  |  |
ראו גם

פרעות קישינב
כיבוש קישינב והפרעות ביהודיה (1941)
גטו קישינב
לקריאה נוספת

פנקס הקהילות - רומניה, כרך שני, מעמוד 400 עד עמוד 416 כולל, הוצאת יד ושם - רשות הזיכאון לשואה ולגבורה, ירושלים תש"ם
הערות שוליים

↑  פנקס הקהילות - רומניה, כרך שני, עמוד 400, הוצאת יד ושם - רשות הזיכאון לשואה ולגבורה, ירושלים תש"ם
יהודית חנוך

| --- | --- |
אין תמונה חופשית
 לידה:  4 בפברואר 1932 (בת 92) תל אביב, פלשתינה (א"י) 
 מעסיק:  מעריב 
 
יהודית חנוך (נולדה ב-4 בפברואר 1932) היא עיתונאית וסופרת. הייתה כתבת האופנה של "מעריב" במשך שלושים וארבע שנים (1959–1993).
ביוגרפיה

נולדה בתל אביב לתעשיין שלמה לובלצ'יק, למדה ב"גימנסיה בלפור" ובחורף 1947 גויסה ל"הגנה" ועם בני כיתתה, העבירה כלי נשק לא לגליים והדביקה בלילות כרוזים של "החומה", עיתון המחתרת של "ההגנה". עם פרוץ הקרבות שמשה כקשרית והביאה נשק ומזון לחיילי העמדות, בגבול יפו תל אביב.
ב-1949 סיימה את לימודיה התיכוניים ועברה ללמוד בירושלים ב"בית הספר הגבוה לאופנה", שהוקם כדי ליצור מאגר של מעצבי אופנה, לתעשיית האופנה של ישראל.
ב-1951 התגייסה לצה"ל ושירתה כשרטטת באגף תכנון של המטכ"ל, שעסק בהיבט הצבאי של מה שהיה אז, פרויקטים עתידיים שעמדו לקום בארץ כמו העיר אשדוד, "נמל הקישון ו"המוביל הארצי".
ב-1953 נסעה לניו יורק כדי להשתלם באופנה ולמדה בבית הספר הגבוה לאופנה, "F.I.T". עם סיום לימודיה עבדה כמעצבת אופנה בכמה מפעלים מובילים ב"סבנט אווניו", רובע הבגדים של ניו- יורק.
ב-1959, עם שובה לארץ, נשכרה על ידי "המשביר המרכזי" כדי לשנות את תדמית המוסד שיצר עד אז רק בגדי עבודה היא הקימה את מחלקת האופנה ברשת הראשונה של חנויות הכל-בו "המשביר לצרכן", מלבד עיצוב קו חדש ועדכני של בגדים, יזמה תצוגות אופנה בחנויות הרשת, שאפשרו ללקוחות, לרכוש את הבגדים שלבשו הדוגמניות, וזה היה חידוש שטרם נראה בארץ.
ב-1961 חיברה בין אהבתה לכתיבה וניסיונה המקצועי, והייתה לכתבת האופנה של "מעריב" שהיה אז העיתון הנפוץ במדינה. הכתבות שלה שהתחילו כטור אחד בשחור לבן, הפכו במשך השנים לעמודי צבע רבים, שהתפרסמו מדי שבוע בעיתון היומי ובמוספים השבועיים "סגנון" וב"סופשבוע". במשך עשר שנים שידרה ב"קול ישראל" תוכנית רדיו שנקראה "פינת האופנה". עם ועד הלשון העברית חידשה מילים שחסרו אז כמושגי אופנה, כ"מכפלת", "אימונית" ו"סרבל". הכתבות שלה הביאו לקוראיה את חידושי האופנה בשפה קולחת ועניינית.
בין שנות החמישים לשנות התשעים, נחשבה ככתבת האופנה ה"מיתולוגית" של "מעריב". במשך שלשים וארבע שנים כיסתה את תעשיית האופנה הישראלית שהיה אז ענף מוביל בכלכלת מדינת ישראל וכללה כשלש מאות מפעלי טקסטיל. מדי שנה הוצגו הבגדים באירוע "שבוע האופנה" של מכון היצוא הישראלי שהביאו לארץ מאות קניינים. כמו כן הקימה ועמדה בראש תא "כתבות האופנה באגודת העיתונאים".
בשנות עבודתה, ליוותה את מיטב מעצבי האופנה הישראלים ביניהם: ג'רי מליץ, גדעון אוברזון, רות דיין ולאה גוטליב מתחילת דרכם ובד בבד הביאה לקוראיה גם את חדשות האופנה מהעולם, כשראיינה את גדולי המעצבים: קוקו שאנל, פייר קרדן, טד לפידוס, איב סן-לורן, קלווין קליין, ראלף לורן ואחרים. כן זכתה לסקופ בינלאומי כשראיינה בהופעתו הראשונה במינכן, את מעצב האופנה הסובייטי סלאבה זייצב (אנ'), הופעה שבישרה את השינוי שחל בברית המועצות עם תחילת ה"פרסטרויקה". סיפור בלעדי שזכה לעמוד הראשון של "מעריב" לפרסום בעיתונות הבינלאומית.
מתגוררת בכפר שמריהו. ב-1993 פרשה מעבודתה העיתונאית.
בשנת 2018 הוציאה לאור בהוצאת "יד ושם" את ספרה "סיפור שלא סיפרתי" המספר את סיפור חייו של בעלה התעשיין וניצול השואה אורי חנוך.
הערות שוליים

↑  "סיפור שלא סיפרתי" מקובנה ודכאו לחיים חדשים, ירושלים: יד ושם, 2018
חלום כהה

| --- | --- |
 סינגל בביצוע אסף אמדורסקי
 מתוך האלבום "מנועים שקטים"
 יצא לאור:  1999
 שפה:  עברית
 אורך:  5:26
 חברת תקליטים:  NMC‏
 כתיבה:  אסף אמדורסקי
 לחן:  אסף אמדורסקי
 הפקה:  אסף אמדורסקי
 עיבוד:  אסף אמדורסקי, משה קופ, חיים לרוז, אוהד קוסקי
 
"חלום כהה" הוא שיר שכתב, הלחין וביצע המוזיקאי והזמר הישראלי אסף אמדורסקי. השיר נכלל באלבומו "מנועים שקטים", שיצא לאור ב־1999. אמדורסקי שילב בשיר דגימה של קולה של ענבל פרלמוטר מתוך ריאיון טלוויזיוני.
על השיר

אסף אמדורסקי העריך את להקת "המכשפות", אבל שאף לשתף פעולה באופן אישי עם ענבל פרלמוטר, סולנית הלהקה. "'המכשפות' הייתה הצלחה אדירה, אבל הייתה לי הרגשה שהדברים שענבל מחזיקה בשרוול יעיפו אותי עוד יותר. משהו בהתכוונות שלה, בפראות, בתאווה לחיים ובציורים שציירה הבטיח שיש משהו מעבר לשירי המכשפות", כתב אמדורסקי. עם מותה של פרלמוטר נגוז החלום שלו לשיתוף פעולה איתה.
אמדורסקי כתב את הגרסה הראשונית של "חלום כהה" כ"שיר מחאה על כסף ועבודה". חברים של אמדורסקי התרשמו מהלחן, אבל ביקרו את המילים שלטענתם סגנונן לא התאים לו. אחרי חודשים של שינוי ועריכת מילות השיר הרגיש אמדורסקי שהשיר הוא "קצת על הסיפור של ענבל, המוות שלה ומה שהיא סימלה בשבילי [...] הרגשתי שהיא צריכה להיות בתוך השיר", סיפר. הוא ביקש לשלב את קולה בשיר ולשם כך ביקש מליליאן שוץ, שגילתה את "המכשפות", הקלטה של פרלמוטר מדברת, הקלטה שאותה יוכל לדגום. שוץ חזרה אליו עם הקלטה מתוך תוכנית טלוויזיה בשם "שיר פרידה", שהוקלטה בנובמבר 1995 לזכר יצחק רבין. אמדורסקי סיפר על המניפולציה שביצע על קולה של פרלמוטר:
ענבל, כהרגלה, דיברה מהר מדי, וכשהאטתי את ההקלטה שלה קיבלתי באחת איזה טשטוש דיגיטלי שעזר מאוד להעביר את החשמל שליווה בעיניי את מהותה – וגם איזה רמז לסימום שכזה, שהיה גם הוא חלק מההילה שאפפה אותה ואת כישרונה הרב.
יחס הביקורת

מיכל רונאל מוואלה! כתבה על "חלום כהה" ש"כוחו העצום בייחודו, בהיותו תופעה כה משונה ונדירה. ראו זה פלא – מחאה עברית זועמת, בועטת, מרגשת, ויותר מהכל – מחוברת עד כאב". על הסימפול של פרלמוטר כתבה רונאל: "כשב-3:16 דקות מבליח קולה הצלול והסדוק של ענבל פרלמוטר, מתבררת סופית החד־פעמיות שנושא עימו השיר: המושג של הסימפול, מושג שמגלם בתוכו את האומץ להוציא מושג מהקשרו, ולנטוע אותו אחרת – בהקשר חדש ומחדש". רונאל סיכמה שבשיר ב"חלום כהה" יש "אדם צעיר, שחי בעיר בלי הפסקה ובלי אלוהים, מסתכל נכוחה במה שהוא רואה סביבו ומזקק מכך חמש דקות של עיניים שקועות, בור של ריקנות ולב נשבר. זה דיוקן אישי חודר ומצמית, שבגלל הדיוק המבהיל שלו מצליח לצלוח את הקפיצה שמתבצעת במעשה אמנות גדול: מהפרט – אל הכלל, מהאישי – לאוניברסלי. מרגשות האשם שלו – לייסורי המצפון שלנו".